2013 — 2018-yillarda zamonaviy madaniyat va aholi dam olish markazlarini tashkil etish chora-tadbirlari toʻgʻrisida
(resolution, 2021-02-22)

Oʻzbekiston Respublikasi Prezidentining 2013-yil 14-martdagi PQ–1920-son qarori bilan tasdiqlangan “Obod turmush yili” Davlat dasturining 65-bandini bajarish yuzasidan hamda aholining, ayniqsa yosh avlodning oʻsib borayotgan madaniy-maʼrifiy ehtiyojlarini qondirish, ularning boʻsh vaqtini samarali va mazmunli oʻtkazishini tashkil etishga koʻmaklashish maqsadida Vazirlar Mahkamasi qaror qiladi: 1. Oʻzbekiston Respublikasi Vazirlar Mahkamasining 2012-yil 7-maydagi 307–f-son farmoyishi bilan tashkil etilgan Ishchi guruh tomonidan ishlab chiqilgan: 2013 — 2018-yillarda zamonaviy madaniyat va aholi dam olish markazlarini tashkil etish va ularning moddiy-texnika bazasini rivojlantirish boʻyicha tadbirlar kompleksi 1-ilovaga muvofiq; Madaniyat va aholi dam olish markazlari toʻgʻrisidagi Nizom 2-ilovaga muvofiq tasdiqlansin. 2. Qoraqalpogʻiston Respublikasi Vazirlar Kengashi, viloyatlar va Toshkent shahar hokimliklari faoliyat koʻrsatayotgan madaniyat uylari va klub muassasalarining oʻtkazilgan puxta xatlovi va ularning moddiy-texnika bazasini oʻrganish asosida: bir oy muddatda, madaniyat va aholi dam olish markazlari tomonidan koʻrsatilayotgan madaniy-ommaviy xizmatlar bilan aholining keng qatlamlarini taʼminlashni hisobga olgan holda, ularning moddiy-texnika bazasi yangidan tashkil etiladigan madaniyat va aholi dam olish markazlarining vazifalariga muvofiqligiga, shu jumladan koʻp funksiyali zali mavjudligiga alohida eʼtibor qaratgan holda har bir shahar va tuman boʻyicha madaniyat va aholi dam olish markazlarini joylashtirish sxemasini tasdiqlasinlar; Oʻzbekiston Respublikasi Xususiylashtirish, monopoliyadan chiqarish va raqobatni rivojlantirish davlat qoʻmitasi bilan birgalikda maqbul binolarni (koʻp funksiyali zali boʻlgan), shu jumladan qishloq kinoteatrlari hamda idoralar, tashkilotlar va korxonalarning, sobiq kolxozlar va sovxozlarning foydalanilmayotgan binolarini qidirib topish va ularni madaniyat va aholi dam olish markazlariga ajratish choralarini koʻrsinlar; madaniyat uylari va klub muassasalarini maqbullashtirish natijasida boʻshab qoladigan binolarni saqlashni va ulardan samarali foydalanishni, ularga zaruriyat boʻlmagan taqdirda esa — ularni birja va birjadan tashqari savdolarda sotishni, shuningdek ulardagi mavjud, foydalanishga yaroqli musiqa asboblari va anjomlarning yangidan tashkil etiladigan madaniyat va aholining dam olish markazlari balansiga belgilangan tartibda berilishini taʼminlasinlar. 3. Belgilansinki, Qoraqalpogʻiston Respublikasi Vazirlar Kengashi Raisi, viloyatlar va Toshkent shahar hokimlari zamonaviy madaniyat va aholi dam olish markazlari tashkil etilishi va ularning moddiy-texnika bazasi mustahkamlanishi, aholini boʻsh vaqtni samarali va mazmunli oʻtkazishga jalb etish boʻyicha markazlar tomonidan idoraviy mansub hududda madaniy-ommaviy va dam olish ishlari oʻtkazilishining holati uchun shaxsan javob beradilar. 4. Oʻzbekiston Respublikasi Madaniyat va sport ishlari vazirligi bir oy muddatda markazlarning joylashgan joyiga va xizmat koʻrsatiladigan aholi soniga qarab amaldagi shtatdagi xodimlar soni doirasida madaniyat va aholi dam olish markazlarining namunaviy shtat jadvallarini ishlab chiqsin hamda Mehnat va aholini ijtimoiy muhofaza qilish vazirligi va Moliya vazirligi bilan kelishgan holda tasdiqlasin. 5. Oʻzbekiston Respublikasi Davlat arxitektura va qurilish qoʻmitasi: ikki oy muddatda Oʻzbekiston Respublikasi Madaniyat va sport ishlari vazirligi buyurtmasi va taqdim etilgan texnik talablari asosida, tegishli loyiha institutini jalb etgan holda, madaniyat va aholi dam olish markazlarining uchta namunaviy loyihasini ishlab chiqsin, markazlarning qiyofasi arxitektura-rejalashtirish yechimlari va interyeriga yagona yondashuvlar ishlab chiqilishini nazarda tutsin; loyiha-smeta hujjatlari belgilangan tartibda davlat ekspertizasidan oʻtkazilishini taʼminlasin, shuningdek buyurtmachilar bilan pudratchilar oʻrtasidagi shartnoma majburiyatlari bajarilishi, shu jumladan tasdiqlangan namunaviy loyihalarga hamda amaldagi qurilish meʼyorlari va qoidalariga muvofiq obyektlarda bajariladigan loyiha va qurilish-montaj ishlari sifatiga qoʻyiladigan talablarga qatʼiy rioya etilishi ustidan tizimli monitoring oʻrnatsin. 6. Qoraqalpogʻiston Respublikasi Vazirlar Kengashi, viloyatlar va Toshkent shahar hokimliklari: 2013-yil 1-oktabrgacha madaniyat va aholi dam olish markazlarini joylashtirishning tasdiqlangan sxemasidan, oʻtkazilgan xatlovdan, ular binolarining amaldagi holatidan kelib chiqib 2013 — 2018-yillar uchun Qoraqalpogʻiston Respublikasi budjeti, viloyatlar va Toshkent shahar mahalliy budjetlari mablagʻlari, shu jumladan madaniyat uylari va klub muassasalarining soni hamda ular xodimlarining soni maqbullashtirilishi munosabati bilan boʻshab qoladigan mablagʻlar hisobiga, shuningdek jalb etiladigan homiylik mablagʻlari va boshqa mablagʻlar hisobiga madaniyat va aholi dam olish markazlarini bosqichma-bosqich mukammal taʼmirlash va jihozlashning mintaqaviy manzilli roʻyxatlarini ishlab chiqsinlar va tasdiqlasinlar; madaniyat va aholi dam olish markazlari binolarini mukammal taʼmirlash, shuningdek, zaruriyat boʻlganda, rekonstruksiya qilish va ularni zamonaviy asbob-uskunalar va anjomlar bilan jihozlash uchun kelgusi yilga tasdiqlangan mintaqaviy manzilli roʻyxatlarni har yili belgilangan tartibda va muddatlarda Oʻzbekiston Respublikasi Iqtisodiyot vazirligiga va Moliya vazirligiga kiritsinlar. 7. Oʻzbekiston Respublikasi Madaniyat va sport ishlari vazirligi Qoraqalpogʻiston Respublikasi Vazirlar Kengashi, viloyatlar va Toshkent shahar hokimliklari bilan birgalikda bir oy muddatda: madaniyat uylari va klub muassasalarining rahbar xodimlarini attestatsiyadan oʻtkazish boʻyicha respublika komissiyasini tuzsin va yangidan tashkil etilayotgan zamonaviy madaniyat va aholi dam olish markazlariga yuklanayotgan asosiy vazifalardan kelib chiqib ikki oy muddatda markazlar xodimlarining yuksak talabchanlik, qatʼiyatlilik va xolisona baholash vaziyatida attestatsiyadan oʻtkazilishini taʼminlasin; joylashgan joyidan (viloyat markazlari va boshqa tumanlar (shaharlar) va xizmat koʻrsatiladigan aholi sonidan kelib chiqib madaniyat va aholi dam olish markazlari pulli toʻgaraklarida qatnashish (borish) uchun oylik toʻlovlar miqdorlarini Moliya vazirligi bilan kelishgan holda tasdiqlasin; madaniyat va aholi dam olish markazlarining pulli toʻgaraklar faoliyatidan hamda boʻsh xonalarni ijaraga berishdan tushadigan budjetdan tashqari mablagʻlaridan samarali foydalanishga yoʻnaltirilgan, shuningdek qonun hujjatlariga ushbu qarordan kelib chiqadigan oʻzgarishlar va qoʻshimchalar toʻgʻrisidagi takliflarni manfaatdor vazirliklar va idoralar bilan birgalikda Oʻzbekiston Respublikasi Vazirlar Mahkamasiga kiritsin. 8. Mazkur qarorning bajarilishini nazorat qilish Oʻzbekiston Respublikasi Bosh vazirining oʻrinbosari A.I. Ikramov zimmasiga yuklansin. T/r Tadbirlar nomi Bajarish muddatlari Moliyalashtirish manbalari Bajarish uchun masʼullar I. Madaniyat va aholi dam olish markazlari faoliyatini tashkil etish 1. Qoraqalpogʻiston Respublikasi, viloyatlar va Toshkent shahar tumanlari (shaharlari) boʻyicha 1777 ta madaniyat uylari va klub muassasalari negizida, ular tomonidan koʻrsatiladigan madaniy-ommaviy xizmatlardan keng aholi qatlamlarining foydalanishi taʼminlanishini hisobga olgan holda, 894 ta madaniyat va aholi dam olish markazlarini (ulardan 38 tasi — imkoniyatlari cheklangan shaxslar uchun) aniqlash va joylashtirish sxemasini tasdiqlash. 2013-yil III chorak — Qoraqalpogʻiston Respublikasi Vazirlar Kengashi, viloyatlar va Toshkent shahar hokimliklari, Madaniyat va sport ishlari vazirligi 2. Oʻzbekiston Respublikasi Madaniyat va sport ishlari vazirligi tomonidan taqdim etilgan buyurtma va texnik talablar asosida madaniyat va aholi dam olish markazlarining uchta namunaviy loyihalarini tegishli loyihalash institutini jalb etgan holda ishlab chiqish, bunda markazlarning qiyofasi va interyerining arxitektura-rejalashtirish yechimlariga yagona yondashuvlarni nazarda tutish. 2013-yil iyun-iyul Madaniyat va sport ishlari vazirligi mablagʻlari Oʻzbekiston Respublikasi Davlat arxitektura va qurilish qoʻmitasi, Madaniyat va sport ishlari vazirligi 3. Madaniyat va aholining dam olish markazlarining joylashgan oʻrniga va xizmat koʻrsatiladigan aholiga bogʻliq holda ularning I, II, III tiplari namunaviy shtatlar jadvalini ishlab chiqish va tasdiqlash. 2013-yil avgust — Madaniyat va sport ishlari vazirligi, Mehnat va aholini ijtimoiy muhofaza qilish vazirligi, Moliya vazirligi 4. Madaniyat va aholi dam olish markazlari rahbarlari va ijodiy xodimlarining lavozim yoʻriqnomalarini ishlab chiqish va tasdiqlash. 2013-yil iyul — Madaniyat va sport ishlari vazirligi 5. Madaniyat va sanʼat markazlarida toʻgarak ishlarining har bir turi boʻyicha yangi, zamonaviy oʻquv dasturlarini ishlab chiqish va amaliyotga joriy etish. 2013-yil oxirigacha — Madaniyat va sport ishlari vazirligi, Xalq taʼlimi vazirligi, Oʻrta maxsus, kasb-hunar taʼlimi markazi, “Kamolot” yoshlar ijtimoiy harakati markaziy kengashi 6. Toʻgaraklar, studiyalar, havaskorlik birlashmalari badiiy havaskorlik jamoalari faoliyatini tashkil etish boʻyicha yangi uslubiy qoʻllanmalar ishlab chiqish. 2013-yil oxirigacha doimo — Madaniyat vazirligi 7. Madaniyat va aholi dam olish markazlari uchun yangi repertuar toʻplamlari ishlab chiqish va ular bilan taʼminlash. 2013-yil oxirigacha doimo — Madaniyat vazirligi 8. Madaniyat va aholi dam olish markazlarini zamonaviy axborot resurslari hamda davriy matbuot nashrlari bilan taʼminlash. birinchi bosqich — 2013-yil oxirigacha doimo Qoraqalpogʻiston Respublikasi budjeti, viloyatlar va Toshkent shahar mahalliy budjetlari va xayriya mablagʻlari Qoraqalpogʻiston Respublikasi Vazirlar Kengashi, viloyatlar va Toshkent shahar hokimliklari, Madaniyat vazirligi II. Madaniyat va aholi dam olish markazlari moddiy-texnika bazasini rivojlantirish va mustahkamlash 9. Madaniyat va aholi dam olish markazlarining ustavdagi vazifalariga muvofiq boʻlgan (koʻp funksiyali zali mavjud boʻlgan) mos binolarni qidirib topish va ajratish. 2013-yil III chorak — Qoraqalpogʻiston Respublikasi Vazirlar Kengashi, viloyatlar va Toshkent shahar hokimliklari, Davlat raqobat qoʻmitasining hududiy boshqarmalari, Madaniyat va sport ishlari vazirligi 10. 2013 — 2018-yillarda madaniyat va aholi dam olish markazlarini mukammal taʼmirlash hamda zamonaviy asbob-uskunalar va anjomlar bilan jihozlashning manzilli roʻyxatlari asosiy parametrlarini Oʻzbekiston Respublikasi Vazirlar Mahkamasi Madaniyat, taʼlim, sogʻliqni saqlash va ijtimoiy muhofaza masalalari axborot-tahlil departamenti bilan kelishish. 2013-yil III chorak Qoraqalpogʻiston Respublikasi budjeti, viloyatlar va Toshkent shahar mahalliy budjetlari va xayriya mablagʻlari Qoraqalpogʻiston Respublikasi Vazirlar Kengashi, viloyatlar va Toshkent shahar hokimliklari, Madaniyat va sport ishlari vazirligi, Iqtisodiyot vazirligi, Moliya vazirligi 11. Madaniyat va aholi dam olish markazlarini, shu jumladan 2013-yilda 37 ta obyektni mukammal taʼmirlash va jihozlashning aniqlashtirilgan har yilgi mintaqaviy manzilli roʻyxatlarini sha�llantirish va tasdiqlash. har yili 1-avgustgacha Qoraqalpogʻiston Respublikasi budjeti, viloyatlar va Toshkent shahar mahalliy budjetlari va xayriya mablagʻlari Qoraqalpogʻiston Respublikasi Vazirlar Kengashi, viloyatlar va Toshkent shahar hokimliklari, Madaniyat, Iqtisodiyot, Moliya vazirliklarining, “Davarxitektqurilish” qoʻmitasining hududiy boshqarmalari 12. Madaniyat va aholi dam olish markazlarini mukammal taʼmirlash va jihozlashning mintaqaviy manzilli roʻyxatlarini, keyinchalik tegishli protokol bilan tasdiqlash uchun Oʻzbekiston Respublikasi Vazirlar Mahkamasiga kiritgan holda, har yili Iqtisodiyot vazirligiga va Moliya vazirligiga taqdim etish. har yili 1-sentabrgacha Qoraqalpogʻiston Respublikasi budjeti, viloyatlar va Toshkent shahar mahalliy budjetlari va xayriya mablagʻlari Qoraqalpogʻiston Respublikasi Vazirlar Kengashi, viloyatlar va Toshkent shahar hokimliklari, Madaniyat vazirligi, Iqtisodiyot vazirligi, Moliya vazirligi 13. Madaniyat va aholi dam olish markazlarini muassasalarning turlari boʻyicha jihozlash normativini ishlab chiqish va tasdiqlash. 2013-yil III chorak — Madaniyat va sport ishlari vazirligi 14. Maqbullashtirilayotgan madaniyat uylari va klub muassasalaridagi mavjud, foydalanishga yaroqli musiqa asboblari va anjomlarini yangidan tashkil etilayotgan madaniyat va aholi dam olish markazlarining balansiga belgilangan tartibda oʻtkazish. 2013-yil II va III choraklarida — Qoraqalpogʻiston Respublikasi Vazirlar Kengashi, viloyatlar va Toshkent shahar hokimliklari,Madaniyat va sport ishlari vazirligi 15. Madaniyat va aholi dam olish markazlarini tasdiqlangan normativlarga muvofiq zarur musiqa asboblari, mebellar va anjomlar bilan jihozlashni hisobga olgan holda loyiha-smeta hujjatlarini ishlab chiqish hamda Qoraqalpogʻiston Respublikasi Vazirlar Kengashi, viloyatlar va Toshkent shahar hokimliklari huzuridagi yagona buyurtmachi xizmatlari tomonidan madaniyat va aholi dam olish markazlari obyektlarini mukammal taʼmirlash uchun tanlov (tender) savdolari oʻtkazish. har yilgi manzilli roʻyxatlar tasdiqlangandan keyin ikki oy muddatda Qoraqalpogʻiston Respublikasi budjeti, viloyatlar va Toshkent shahar mahalliy budjetlari va xayriya mablagʻlari Qoraqalpogʻiston Respublikasi Vazirlar Kengashi, viloyatlar va Toshkent shahar hokimliklari, Madaniyat vazirligi, “Davarxitektqurilish” qoʻmitasi 16. Qoraqalpogʻiston Respublikasi budjeti, viloyatlar va Toshkent shahar mahalliy budjetlari mablagʻlari, shu jumladan madaniyat uylari va klub muassasalarini maqbullashtirish munosabati bilan boʻshaydigan mablagʻlar, Qoraqalpogʻiston Respublikasi budjeti, viloyatlar va Toshkent shahar mahalliy budjetlarining yil boshidagi boʻsh qoldiqlari, I — III choraklar yakunlari boʻyicha daromadlar prognozining oshirib bajarilishi, Qoraqalpogʻiston Respublikasi budjeti, viloyatlar va Toshkent shahar mahalliy budjetlari xarajatlari boʻyicha tejash natijasida boʻshaydigan mablagʻlar, shuningdek jalb etiladigan homiylik mablagʻlari va boshqa mablagʻlar hisobiga madaniyat va aholi dam olish markazlarini mu�ammal taʼmirlash (rekonstruksiya qilish) va jihozlashga mablagʻlar ajratish. yil davomida Qoraqalpogʻiston Respublikasi budjeti, viloyatlar va Toshkent shahar mahalliy budjetlari va xayriya mablagʻlari Qoraqalpogʻiston Respublikasi Vazirlar Kengashi, viloyatlar va Toshkent shahar hokimliklari, Moliya vazirligi 17. Madaniyat va aholi dam olish markazlariga ularning moddiy-texnika bazasini mustahkamlash, madaniy-ommaviy tadbirlarni sifatli oʻtkazish, shu jumladan transport xizmati koʻrsatish uchun ularga zarur shart-sharoitlarni tashkil etish masalalarida koʻmaklashish. doimo — Qoraqalpogʻiston Respublikasi Vazirlar Kengashi, viloyatlar va Toshkent shahar hokimliklari 18. Madaniyat uylari va klub muassasalarini maqbullashtirish natijasida boʻshaydigan binolarni mahalliy hokimliklar balansiga qabul qilib olish hamda kelgusida ulardan samarali foydalanish, shu jumladan ularni birja va birjadan tashqari savdolar orqali sotish. 2013-2014-yillar — Qoraqalpogʻiston Respublikasi Vazirlar Kengashi, viloyatlar va Toshkent shahar hokimliklari, Davlat raqobat qoʻmitasining hududiy boshqarmalari III. Kadrlarni tayyorlash, qayta tayyorlash va ularning malakasini oshirish tizimini takomillashtirish 19. Yangidan tashkil etilayotgan madaniyat va aholi dam olish markazlariga madaniyat uylari va klub muassasalari rahbar xodimlarini qonun hujjatlarida belgilangan tartibda attestatsiyadan oʻtkazish yoʻli bilan tanlov asosida malakali rahbar kadrlarni tanlab olish boʻyicha respublika komissiyasini tuzish. Attestatsiya oʻtkazish toʻgʻrisidagi nizomni ishlab chiqish, respublika komissiyasi tarkibini tuzish va tasdiqlash, shuningdek madaniyat va aholi dam olish markazlarining asosiy vazifalaridan kelib chiqqan holda rahbar xodimlarni yuqori talabchanlik, qatʼiyatlilik va xolisona baholash vaziyatida attestatsiyadan oʻtkazish. 2013-yil iyul — Madaniyat va sport ishlari vazirligi, Qoraqalpogʻiston Respublikasi Vazirlar Kengashi, viloyatlar va Toshkent shahar hokimliklari 20. Madaniyat uylari va klub muassasalari sonini maqbullashtirish natijasida boʻshab qoladigan xodimlarni ishga joylashtirish uchun zarur chora-tadbirlar koʻrish va koʻmaklashish. 2013-yil II va III choraklar — Qoraqalpogʻiston Respublikasi Vazirlar Kengashi, viloyatlar va Toshkent shahar hokimliklari, Mehnat va aholini ijtimoiy muhofaza qilish vazirligi 21. Oʻzbekiston davlat sanʼat va madaniyat institutida, Toshkent milliy raqs va xoreografiya oliy maktabida, Oʻzbekiston davlat konservatoriyasida madaniyat va aholi dam olish markazlari uchun tayyorlanadigan taʼlim standartlari, oʻquv rejalari va dasturlarini yoʻnalishlar va mutaxassisliklarni takomillashtirish. 2013-yil oxirigacha — Madaniyat va sport ishlari vazirligi, Oliy va oʻrta maxsus taʼlim vazirligi, “Oʻzstandart” agentligi 22. Koʻchma treninglar va mintaqaviy seminarlar oʻtkazish yoʻli bilan madaniyat va aholi dam olish markazlari mutaxassislarining malakasini oshirish. doimo, har yili tasdiqlanadigan jadvallarga muvofiq Madaniyat va sport ishlari vazirligi mablagʻlari Madaniyat vazirligi, Oliy va oʻrta maxsus taʼlim vazirligi 23. Madaniyat va aholi dam olish markazlarida toʻgarak mashgʻulotlarini oʻtkazishga musiqa va sanʼat maktablari, umumtaʼlim maktablari, akademik litseylar va kasb-hunar kollejlari oʻqituvchilarini koʻpi bilan 0,5 stavka hisobidan, kontrakt asosida jalb etish. doimo — Qoraqalpogʻiston Respublikasi Vazirlar Kengashi, viloyatlar va Toshkent shahar hokimliklari, Madaniyat vazirligi, Xalq taʼlimi vazirligi 24. Madaniyat va aholi dam olish markazlarida oliy taʼlim muassasalarining tegishli yoʻnalishlar va mutaxassisliklar boʻyicha bitiruvchi talabalarining, shuningdek madaniyat va sanʼat kasb-hunar kollejlari oʻquvchilarining oʻquv, ishlab chiqarish hamda diplomdan oldingi amaliyotini oʻtashini (stajirovkasini) taʼminlash. doimo, har yili tasdiqlanadigan jadvallarga muvofiq — Madaniyat vazirligi, Oliy va oʻrta maxsus taʼlim vazirligi, Oliy va oʻrta maxsus taʼlim vazirligi Oʻrta maxsus, kasb-hunar taʼlimi markazi IV. Madaniy-maʼrifiy faoliyatni tashkil etish chora-tadbirlari 25. Har bir markazning maʼnaviy-maʼrifiy ishlar sohasidagi davlat siyosati asosiy yoʻnalishlarini bajarishga qaratilgan yillik kalendar rejalari — tadbirlarini ishlab chiqish va tasdiqlash. 2013-yildan boshlab har yili — Madaniyat vazirligi, Oʻzbekiston yoshlar ittifoqi, Oʻzbekiston “Mahalla” xayriya jamoat fondi, Qoraqalpogʻiston Respublikasi Vazirlar Kengashi, viloyatlar va Toshkent shahar hokimliklari “Mustaqillik”, “Navroʻz”, “Xotira va qadrlash kuni”, “Konstitutsiya kuni”, “Xalqaro bolalarni himoya qilish kuni”, “Oʻqituvchilar va murabbiylar kuni” milliy va kasb bayramlariga, shuningdek Oʻzbekiston Respublikasining boshqa kasb bayramlariga bagʻishlangan tadbirlarni oʻtkazishga madaniyat va aholi dam olish markazlarining yanada keng jalb etilishini taʼminlash. 2013-yildan boshlab har yili Bajaruvchilar mablagʻlari Madaniyat vazirligi, Oʻzbekiston yoshlar ittifoqi, Oʻzbekiston “Mahalla” xayriya jamoat fondi, Qoraqalpogʻiston Respublikasi Vazirlar Kengashi, viloyatlar va Toshkent shahar hokimliklari 26. Madaniyat va sanʼat, maʼnaviy-axloqiy rivojlanish hamda milliy oʻz oʻzini anglashning oʻsishi sohalarida Oʻzbekistonda roʻy berayotgan oʻzgarishlarni keng va toʻliq ochib berishni taʼminlovchi koʻriklar, koʻrgazmalar, festivallar va tanlovlarni aholining turli qatlamlarini jalb etgan holda tashkil etish va oʻtkazish. 2013-yildan boshlab doimo Qoraqalpogʻiston Respublikasi budjeti, viloyatlar va Toshkent shahar mahalliy budjetlari mablagʻlari Madaniyat vazirligi, Oʻzbekiston yoshlar ittifoqi, Oʻzbekiston “Mahalla” xayriya jamoat fondi, Qoraqalpogʻiston Respublikasi Vazirlar Kengashi, viloyatlar va Toshkent shahar hokimliklari 27. Aholi, ayniqsa yoshlar oʻrtasida Oʻzbekistonning boy maʼnaviy va madaniy merosini saqlash va targʻib etishga yoʻnaltirilgan tadbirlar rejasini ishlab chiqish va amalga oshirish. Chunonchi, folklor jamoalarini, milliy hunarmandchilik ustaxonalarini tashkil etish. 2013-yildan boshlab har yili — Madaniyat vazirligi, Qoraqalpogʻiston Respublikasi Vazirlar Kengashi, viloyatlar va Toshkent shahar hokimliklari 28. Oʻquvchilar va talabalarning yozgi taʼtillari davrida bolalar va yoshlar uchun madaniy-ommaviy va sport tadbirlarini oʻtkazish. 2013-yildan boshlab har yili Qoraqalpogʻiston Respublikasi budjeti, viloyatlar va Toshkent shahar mahalliy budjetlari mablagʻlari Oʻzbekiston yoshlar ittifoqi, Oʻzbekiston Kasaba uyushmalari Federatsiyasi Markaziy kengashi, Qoraqalpogʻiston Respublikasi Vazirlar Kengashi, viloyatlar va Toshkent shahar hok�mliklari 29. Qoʻshimcha pulli xizmatlar koʻrsatishni takomillashtirish boʻyicha zarur chora-tadbirlar koʻrish, shu jumladan madaniyat va aholi dam olish markazlarida pulli toʻgaraklar, studiyalar, havaskorlik jamoalari konsertlarini tashkil etish. 2013-yil II chorak doimo — Madaniyat vazirligi, Iqtisodiyot vazirligi, Moliya vazirligi 30. Dastur doirasida bajarilayotgan tadbirlarni, madaniyat va aholi dam olish markazlari qatnashchilarining yutuqlari va muvaffaqiyatlari toʻgʻrisidagi materiallarni ommaviy axb�rot vositalarida hamda Internet tarmogʻida muntazam yoritib borish. doimo Bajaruvchilar mablagʻlari Oʻzbekiston milliy teleradiokompaniyasi, Oʻzbekiston Milliy axborot agentligi, Madaniyat vazirligi